อายุ14ปีครับ ฉีดไฟเซอร์ไปเมื่อวันที่16(เข็มแรก) และออกกำลังกายวันที่6หลังฉีด 2วันต่อกัน และหลังจากนั้นก็มีอาการปวดหัวมาก มีไข้ มีเจ็บจี๊ดตรงอกบ้างแต่น้อยมากๆครับ แล้วเมื่อวานไปจับตรงหลังหูที่มันปูดๆขึ้นมา(ผมไม่มั่นใจว่าเรียกว่าอะไรที่ไม่ใช่บริเวณหูนะครับ) ปรากฏว่ากดแล้วปวดครับเป็นทั้ง2ข้างเลยครับ อย่างนี้ต้องทำอย่างไรหรอครับกินยามาตลอดก็ไม่ค่อยดีขึ้นครับ
สวัสดีค่ะ อาการปวดหัวมาก มีไข้ เจ็บจี๊ดตรงหน้าอกดังกล่าวมานั้น อาจจะไม่ใช่อาการที่จำเพาะเจาะจง คืออาจจะเกี่ยวหรือไม่เกี่ยวกับการไปรับวัคซีนก็ได้หลังการรับวัคซีน อาจจะมีอาการที่เป็นผลข้างเคียงที่เกิดขึ้นได้เช่น ไข้ต่ำๆ ปวดเมื่อยบริเวณที่ฉีด หรือปวดเมื่อยตามตัว ซึ่งเกิดได้ประมาณ 1-3 วันแรกหลังฉีด หลังจากนั้นอาการจะค่อยๆดีขึ้นได้เองจากที่กล่าวมานั้น แนะนำการรักษาตามอาการดูก่อน กินยาแก้ปวดหัวได้ พักผ่อนให้เพียงพอ แต่ถ้ามีไข้เกิน 37.8 องศาอยู่ตลอด ควรกลับไปพบแพทย์ เพื่อหาสาเหตุอื่นๆของไข้หรือการติดเชื้อในร่างกายอื่นๆร่วมด้วย